প্রকাশ পেল ‘বিনোদিনী – একটি নটীর উপাখ্যান’ ছবির ট্রেলার

কলকাতা: আগামী ২৩ জানুয়ারি মুক্তি পাচ্ছে ‘বিনোদিনী (Binodiini Movie) – একটি নটীর উপাখ্যান’। ইতিমধ্যেই প্রকাশ পেয়েছে ছবির গান। কাহনা গানে রুক্মিণীকে দেখে মুগ্ধ সবাই। শনিবার দুপুরে মুক্তি পেল রুক্মিণী মৈত্রর ‘বিনোদিনী – একটি নটীর উপাখ্যান’ ছবির ট্রেলার (Binodiini Ekti Natir Upakhyan Trailer Out)। হাজির ছিলেন রুক্মিণী(Rukmini Maitra), দেব সহ ছবির কলাকুশলীরা। অনুষ্ঠানে রুক্মিণীর প্রসংশায় পঞ্চমুখ দেব (Dev)।

কালীপুজোর দিন টিজার প্রকাশ পেয়েছে। কয়েকদিন আগে ‘বিনোদিনী – একটি নটীর উপাখ্যান’-এর কানহা গান সামনে এসেছে। বিনোদিনী রূপে রুক্মিণী নজর কেড়েছেন। আর এবার প্রকাশ্যে এল ছবির ট্রেলার। ছবির পরিচালক রামকমল মুখোপাধ্যায় (‘Binodini’ directed by Ramkamal Mukhopadhyay)। রামকমলের ‘বিনোদিনী’ ছবিতে গিরিশ ঘোষের চরিত্রে অভিনয় করতে চলেছেন কৌশিক গঙ্গোপাধ্যায়। রাহুল বসুকে দেখা যাবে রঙ্গবাবুর চরিত্রে। ব্যবসায়ী গুরমুখ রাইয়ের চরিত্রে দেখা যাবে মীরকে। বিনোদিনীর প্রেমিকের চরিত্রে অভিনয় করেছেন ওম সাহানি।

আরও পড়ুন: ‘সত্যি বলে সত্যি কিছু নেই’- মুক্তির আগে বিশেষ পোস্ট সৃজিতের

বাংলার বুকে বিনোদিনী এমন এক নারী চরিত্র যার হাত ধরে অন্দর মহলের ছুঁৎমার্গ-শিকল ভেঙে মেয়েরা থিয়েটার বা সিনেমায় কাজ করতে সাহস পেয়েছে। তাঁর সাহসী পদক্ষেপ সমাজের সব ছুঁতমার্গ দূর করেছে।  বিনোদিনী দক্ষিণ এশিয়ায় থিয়েটারের প্রথম মহিলা অভিনেত্রী। সে যুগে নারীদের আলাদা কোনও অস্তিত্ব স্বীকার করত না পরিবার, সমাজ। সেই সময়ে দাঁড়িয়ে নিজের অভিনয় প্রতিভার জোরে বিনোদিনী নিজেকে সসম্মানে প্রতিষ্ঠিত করেছিলেন। পরিচালক রামকমল বাস্তবের বিনোদিনীকে পর্দায় একেবারে পারফেক্ট ফুটিয়ে তুলেছেন।

রুক্মিণীর বিনোদিনী হওয়া নিয়ে কম চর্চা হয়নি। ধেয়ে এসেছিল কটাক্ষ। সেই সব কটাক্ষকে ফুৎকারে উড়িয়ে দিয়ে নিজেকে প্রমাণ করলেন তিনি। বিনোদিনী হয়ে উঠতে রাতদিন এক করে পরিশ্রম করছেন অভিনেত্রী। মঞ্চে বিনোদিনীর বডি ল্যাঙ্গুয়েজ থেকে ব্যক্তিত্ব, নৃত্যশৈলী আত্মস্থ করেছেন তিনি। সুদীপ্তা চক্রবর্তীর কাছে আলাদা করে অভিনয়ের ক্লাস করেছেন। নাচের প্রশিক্ষণ নিয়েছেন, শাড়ি পরা অনুশীলন করেছেন।

অন্য খবর দেখুন